ddrg/super_eurlex huggingface dataset:
DA Den Europæiske Unions Tidende C 183/27

Sag anlagt den 22. maj 2008 — JOOP! mod KHIM (gengivelse af et udråbstegn)

(Sag T-191/08)

(2008/C 183/51)

Processprog: tysk

Parter

Sagsøger: JOOP! GmbH (Hamburg, Tyskland) (ved Rechtsanwälte H. Schmidt-Hollburg, W. Möllering, A. Löhde, H. Leo, A. Witte, T. Frank, A. Theil, H.-P. Rühland, B. Willers og T. Rein)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 6. marts 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1822/2007-1) annulleres.

— Harmoniseringskontoret tilpligtes at betale sagens omkostninger, herunder de omkostninger, der er opstået under klagesagen.

Søgsmålsgrunde og væsentligste argumenter

Det EF-varemærke, der søges registreret: Et figurmærke, der forestiller et udråbstegn, for varer i klasse 14, 18 og 25 (ansøgning nr. 5 332 176).

Undersøgerens afgørelse: Afslag på ansøgningen.

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 7, stk. 1, litra b), i forordning (EF) nr. 40/94 (1), da det ansøgte varemærke har særpræg, og der ikke er noget behov for at friholde det.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L, s. 1).
DA Den Europæiske Unions Tidende C 183/24

Sag anlagt den 13. maj 2008 — DEI mod Kommissionen

(Sag T-169/08)

(2008/C 183/47)

Processprog: græsk

Parter

Sagsøger: Dimosia Epichirisi Ilektrismou AE (Athen, Grækenland) (ved avocat P. Anestis)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Kommissionen tilpligtes at afholde sagens omkostninger.

Søgsmålsgrunde og væsentligste argumenter

Sagsøgeren nedlægger i denne sag påstand om annullation af Kommissionens beslutning af 5. maj 2008 K(2008) 824 endelig vedrørende Den Hellenske Republiks tildeling af eller opretholdelse af retten for Dimosia Epichirisi Ilektrismou til udvinding af lignit.

Sagsøgeren har fremført følgende annullationsanbringender:

Sagsøgeren har for det første anført, at sagsøgte har begået en retlig fejl ved anvendelsen af artikel 86, stk. 1 EF sammenholdt med artikel 82 EF og har anlagt et åbenbart urigtigt skøn.

Sagsøgeren gør følgende gældende: Sagsøgte har for det første begået en fejl ved fastsættelsen af de relevante marked; for det andet begået en fejl ved anvendelsen af teorien om udvidelsen af en dominerende stilling, da sagsøgte ikke har taget hensyn til, at udvidelsen også ved offentlige virksomheder skal være støttet på statslige foranstaltninger, hvorved de pågældende enerettigheder tildeles; for det tredje, at de græske lovbestemmelser, i henhold til hvilke sagsøgeren tildeles ret til udvinding af lignit, ikke førte til ulig konkurrence; for det fjerde indebar nævnte lovbestemmelser ingen opretholdelse eller styrkelse af sagsøgerens nævnte stilling på engrosmarkedet for elektricitet, og for det femte har sagsøgte anlagt en klar fejlvurdering derved, at sagsøgte ikke har taget hensyn til den seneste udvikling på det græske marked for elektroenergi, skønt denne udvikling er relevant for afgørelsen af, at der ikke foreligger nogen tilsidesættelse.

Sagsøgeren har under det andet annullationsanbringende anført, at sagsøgte ikke har overholdt bestemmelserne i artikel 253 EF ved begrundelsen for vedtagelsen af den anfægtede beslutning.

Med det tredje annullationsanbringende gør sagsøgeren gældende, at den anfægtede beslutning strider mod generelle principper om retssikkerhed, beskyttelse af den berettigede forventning og af ejendomsretten. Desuden er sagsøgeren af den opfattelse, at det tilkommer Domstolen at afgøre, i hvilken grad sagsøgeren har overtrådt sine beføjelser.

Endelig gør sagsøgeren under det fjerde annullationsanbringende gældende, at sagsøgte for så vidt angår de i den anfægtede beslutning foreslåede korrigerende foranstaltninger, ikke har overholdt proportionalitetsprincippet.
DA Den Europæiske Unions Tidende C 183/25

Sag anlagt den 15. maj 2008 — Kommissionen mod Cooperação e Desenvolvimento Regional, SA

(Sag T-174/08)

(2008/C 183/48)

Processprog: portugisisk

Parter

Sagsøger: Kommissionen for De Europæiske Fællesskaber (ved M. Afonso, som befuldmægtiget)

Sagsøgte: Cooperação e Desenvolvimento Regional, SA

Sagsøgerens påstande

— Sagsøgte tilpligtes at betale Kommissionen hovedbeløbet på 63 349,27 EUR med tillæg af 28 940,70 EUR i morarente, der påløbet inden den 5. maj 2008.

— Sagsøgte tilpligtes at betale de renter, svarende til 10,91 EUR pr dag, der er påløbet fra og med den 6. maj 2008 til og med den dag, hvor det skyldige beløb er betalt fuldstændigt.

— Sagsøgte tilpligtes at betale sagens omkostninger.

Søgsmålsgrunde og væsentligste argumenter

Nærværende søgsmål er anlagt i henhold til artikel 238 EF.

Det Europæiske Fællesskab, repræsenteret ved Kommissionen, har inden for rammerne af »European Network of Centres for the Advancement of Telematics in Urban and Rural Areas« (ENCATA) indgået kontrakt nr. SU 1001 (SU) ENCATA med tolv kontraktpartnere, herunder sagsøgte.

Kommissionen har i henhold til kontraktbestemmelserne forpligtet sig til at yde gruppen af kontraktpartnere, herunder sagsøgte, økonomisk støtte til udviklingen af det nævnte projekt.

Projektets varighed var planlagt til 18 måneder.

Gennemførelsen af projektet blev påbegyndt den 1. januar 1996.

Kommissionen har forpligtet sig til at finansiere projektet op til 50 % af dets værdi.

Den 25 september 1997 aftalte parterne en første evaluering af projektet.

Kontraktperioden blev forlænget fra 18 til 36 måneder fra den 1. januar 1996.

Den 29. juni 1998 havde parterne aftalt den anden evaluering af projektet, hvor projektets varighed blev reduceret fra 36 måneder til 30 måneder, hvorved den 1. januar 1996 blev bibeholdt som tidspunktet for projektets påbegyndelse.

De af Kommissionen godkendte endelige udgifter til projektet var lavere end det beløb, som var angivet i kontrakt nr. SU 1001 (SU) ENCATA.

Kommissionen har derfor krævet tilbagebetaling af den del af forudbetalingen, der overstiger de endelige godkendte udgifter.

Det beløb, som sagsøgte er skyldig, beløber sig til 63 349,27 EUR med tillæg af morarenter.

Kommissionen har i årenes løb vedvarende bragt den nævnte gældsforpligtelse i sagsøgtes erindring og oversendt talrige tilbagebetalingsopkrævninger. Sagsøgte har gentagne gange anerkendt gældsforpligtelsen og bekræftet sin intention om at tilbagebetale det skyldige beløb hurtigst muligt, men sagsøgte har imidlertid ikke indtil nu betalt Kommissionen noget beløb vedrørende gældsforpligtelsen i forbindelse med den overskydende del af den forudbetalte støtte inden for rammerne af ENACTA-projektet og dermed heller ikke de dermed forbundne morarenter.
DA Den Europæiske Unions Tidende C 183/28

Sag anlagt den 3. juni 2008 — Ziegler mod Kommissionen

(Sag T-199/08)

(2008/C 183/53)

Processprog: fransk

Parter

Sagsøger: Ziegler SA (ved avocat J.-L. Lodomez)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Europa-Kommissionens beslutning af 11. marts 2008 om en procedure i henhold til EF-traktatens artikel 81 og EØS-aftalens artikel 53 (sag COMP/38.543 — Internationale Flyttetjenester), der pålægger sagsøgeren en bøde på 9 200 000,00 EUR

— subsidiært: bøden ophæves

— mere subsidiært: bøden nedsættes væsentligt

— Kommissionen for De Europæiske Fællesskaber tilpligtes under alle omstændigheder at betale samtlige omkostninger.

Søgsmålsgrunde og væsentligste argumenter

Sagsøgeren har ved dette søgsmål nedlagt påstand om annullation af Kommissionens beslutning K(2008) 926 endelig udg. af 11. marts 2008 i sag COMP/38.543 — Internationale Flyttetjenester, hvorved Kommissionen fastslog, at visse virksomheder, herunder sagsøgeren, har overtrådt artikel 81 EF, stk. 1, EF og artikel 53 i aftalen om Det Europæiske Økonomiske Samarbejdsområde ved at fastsætte priser for internationale flyttetjenester i Belgien, ved at opdele dette marked og ved at manipulere proceduren for indgivelse af bud.

Sagsøgeren har til støtte for søgsmålet gjort gældende, at Kommissionen har foretaget et åbenbart urigtigt skøn og begået en åbenbar retlig fejl ved afgrænsningen af det omhandlede marked, ved bedømmelsen af markedets størrelse og hvert af de omhandlede selskabers markedsandel.

Sagsøgeren har endvidere påberåbt sig anbringender angående tilsidesættelse af begrundelsespligten, retten til forsvar, retten til aktindsigt, retten til en korrekt og rimelig sagsbehandling og princippet om god forvaltningsskik.

Hvad angår den pålagte bøde og bødens beløb har sagsøgeren gjort gældende, at

— Kommissionen ikke har påvist, at de omhandlede fremgangsmåder havde påvirket samhandelen mellem medlemsstater mærkbart

— bødens beløb er uforholdsmæssig i forhold til fremgangsmådernes faktiske omfang og deres faktiske virkning på markedet, og

— fremgangsmåden med fiktive tilbud var kendt og tolereret af Kommissionen igennem længere tid. Den manglende reaktion fra Kommissionens side havde givet sagsøgeren anledning til at formode, at fremgangsmåden var lovlig.

Sagsøgeren har endelig anført, at Kommissionen ikke har taget hensyn til, som formildende omstændighed, at den samordnede praksis ophørte for længe siden for sagsøgerens vedkommende, og at de fiktive tilbud opfyldte en efterspørgsel på markedet og ikke var udtryk for et kartel eller en samordnet praksis. Sagsøgeren har desuden påberåbt sig, at der foreligger tilsidesættelse af ligebehandlingsprincippet.
2.

Kommissionen foretog et åbenbart urigtigt skøn og tilsidesatte artikel 253 EF ved at fastslå, at de offentliggjorte priser fastsat af Microsoft var urimelige og i strid med beslutningen fra 2004 uden at tage hensyn til de forhold, at (i) disse offentliggjorte priser udtrykkeligt havde til formål at fremme forhandlingerne mellem Microsoft og potentielle licenstagere, og at (ii) Microsoft i samråd med Kommissionen havde udviklet en ordning, hvorefter den befuldmægtigede skulle prøve priserne, som var foreslået af Microsoft, hvis en potentiel licenstager ikke var i stand til at opnå en aftale, og at denne ordning stort set var identisk med den ordning, som Kommissionen selv havde udviklet i sagen NDC/Health/IMS Health: Foreløbige forholdsregler (»IMS Health«) (3). Kommissionen foretog endvidere et åbenbart urigtigt skøn ved (i) ikke at lægge tilstrækkeligt vægt på det forhold, at disse offentliggjorte priser var fastsat af Microsoft med et lavere beløb, end de priser som en uvildig ekspert bedømte som rimelige, (ii) ved ikke at lægge tilstrækkeligt vægt på det forhold, at det ikke var mislykkedes for nogen potentiel licenstager at opnå en aftale, og (iii) ved ikke at tage i betragtning, at licenshaverne til »no patent«-licensen også opnår ret til anvende Microsofts patenter.
DA Den Europæiske Unions Tidende C 171/43

Sag anlagt den 7. maj 2008 — Berliner Institut für Vergleichende Sozialforschung mod Kommissionen

(Sag T-171/08)

(2008/C 171/82)

Processprog: tysk

Parter

Sagsøger: Berliner Institut für Vergleichende Sozialforschung e.V. (Berlin, Tyskland) (ved Rechtsanwalt U. Claus)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 30. oktober 2007 ved brev af 7. marts 2008 vedrørende den afsluttende betaling af et beløb i størrelsesorden 9 215,50 EUR inden for rammerne af projektet »Traumatiserede Flygtninge i Europa« på grundlag af »Grant Agreement JAI/2004/ERF/073«, for så vidt som sagsøgeren nægtes betaling af mere end 9 215,50 EUR.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren og Kommissionen indgik i maj 2005 en kontrakt om støtte til et projekt inden for rammerne af Den Europæiske Flygtningefond. Kommissionen fremsendte ved brev af 30. oktober 2007 til sagsøgeren, bekræftet ved brevet af 7. marts 2008, en berigtiget beregning over endnu udestående betalinger, hvorved en del af sagsøgerens udgifter ikke kunne anerkendes som støtteberettigede. Dette søgsmål retter sig mod Kommissionens brev af 7. marts 2008.

Sagsøgeren har til støtte for søgsmålet gjort gældende, at den anfægtede beslutning tilsidesætter begrundelsespligten, idet Kommissionen flere gange har ændret begrundelse for beslutningen. Der foreligger endvidere en tilsidesættelse af princippet om en korrekt og rimelig sagsbehandling. Endelig er sagens faktiske omstændigheder vurderet urigtigt ved en tilsidesættelse af bestemmelserne i Grant Agreement og af princippet om beskyttelse af den berettigede forventning.
DA Den Europæiske Unions Tidende C 171/47

Sag anlagt den 13. maj 2008 — Rodd & Gunn Australia mod KHIM (Gengivelsen af en hund)

(Sag T-187/08)

(2008/C 171/90)

Stævningen er affattet på engelsk

Parter

Sagsøger: Rodd & Gunn Australia Limited (Wellington, New Zealand) (ved barrister B. Brandreth og solicitor N. Jenkins)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 12. marts 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1245/2007-4) annulleres.

— Anmodningen om restitutio in integrum for EF-varemærke nr. 339 218 efterkommes.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Figurmærket, der består af gengivelsen af en hund for varer i klasse 16, 18 og 25 — EF-varemærke nr. 339 218

Varemærke- og registreringsafdelingens afgørelse: Afslag på anmodningen om restitutio in integrum

Appelkammerets afgørelse: Afslag på klagen

Søgsmålsgrunde: Tilsidesættelse af artikel 47 i Rådets forordning (EF) nr. 40/94, eftersom fornyelse af EF-varemærket ikke kun tilkommer varemærkeindehaveren eller dennes befuldmægtigede. Appelkammeret begik en retlig fejl, da det i sin vurdering af de faktiske omstændigheder anså, at ansøgeren og dennes befuldmægtigede under de givne omstændigheder ikke havde udvist den fornødne omhu. Appelkammeret begik en retlig fejl, da det anså, at ansøgeren havde handlet uagtsomt ved at udpege Computer Patent Annuities Limited — et kontor, der fornyer varemærker — til at forny dets varemærker.
DA Den Europæiske Unions Tidende C 171/46

Sag anlagt den 16. maj 2008 — Kommissionen mod Atlantic Energy

(Sag T-182/08)

(2008/C 171/88)

Processprog: engelsk

Parter

Sagsøger: Kommissionen for De Europæiske Fællesskaber (ved A.M. Rouchaud-Joët og S. Lejeune, som befuldmægtigede, og barrister M. Jarvis)

Sagsøgt: Atlantic Energy Ltd (Truro, Det Forenede Kongerige)

Sagsøgerens påstande

— Sagsøgte tilpligtes at betale Kommissionen et beløb på 383 081,19 EUR, der svarer til en hovedstol på 226 010,00 EUR med tillæg af 76 233,61 EUR i morarenter til en rentesats på ECB's sats + 2 % på hovedstolen for perioden mellem 1. juni 1996 og 28. februar 2002, og 84 448,11 EUR i morarenter beregnet ud fra hovedstolen plus renter indtil den 28. februar 2002 til en rentesats på ECB's sats + 1,5 % for perioden mellem 16. juli 2002 og 31. maj 2008, fratrukket et beløb på 3 610,53 EUR.

— Sagsøgte tilpligtes at betale 39,33 EUR pr. dag i renter fra 31. maj 2008 og til fuld tilbagebetaling sker, og

— sagsøgte tilpligtes at betale sagens omkostninger.

Søgsmålsgrunde og væsentligste argumenter

Det Europæiske Fællesskab, repræsenteret ved Kommissionen, indgik den 29. marts 1996 en kontrakt BU 183/95 UK/AT med Sidney C. Banks Plc og Jenbacher Energiesysteme AG om gennemførelsen af projektet »Avanceret automatiseret forgasning med CHP med anvendelse af affaldstræ som brændsel« i forbindelse med Fællesskabets aktiviteter inden for ikke-nuklear energi (1). Kommissionen forudbetalte i henhold til kontraktbestemmelserne et beløb for sin deltagelse i projektet til den udpegede kontraktkoordinator, Sidney C. Banks Plc.

Sidney C. Banks Plc underrettede ved fax af 25. september 1996 Kommissionen om sin udtræden af projektet. Det Europæiske Fællesskab, repræsenteret ved Kommissionen, indgik den 17. april 1998 tillæg nr. 1 til kontrakten, hvorved Atlantic Energy Ltd erstattede Sidney C. Banks Plc som part og koordinator i forbindelse med kontrakten.

Sidney C. Banks Plc overførte i april 1998 i henhold til tillæggets 2. klausul Kommissionens forudbetaling (plus renter) til Atlantic Energy Ltd.

Kommissionen har nedlagt påstand om, at Atlantic Energy Ltd skal tilbagebetale forudbetalingen plus renter under henvisning til, at projektet ikke blev effektivt påbegyndt, og hvis det gjorde, blev det afsluttet af Kommissionen.

(1) Rådets beslutning 94/806/EF af 23.11.1994 om et særprogram for forskning og teknologisk udvikling, herunder demonstration, inden for ikke-nuklear energi (1994-1998). EFT L 334 af 22.12.1994, s. 87.
DA Den Europæiske Unions Tidende C 171/39

Appel iværksat den 24. april 2008 af R til prøvelse af kendelse afsagt den 19. februar 2008 af Pesonaleretten i sag F-49/07, R mod Kommissionen

(Sag T-156/08 P)

(2008/C 171/75)

Processprog: fransk

Parter

Appellant: R (Bruxelles, Belgien) (ved avocat Y. Minatchy)

Den anden part i appelsagen: Kommissionen for De Europæiske Fællesskaber

Appellantens påstande

— Personalerettens kendelse af 19. februar 2008 i sag F-49/07 ophæves.

— Appellanten gives medhold i sin annullations- og erstatningspåstand for førsteinstansen.

— Kommissionen for De Europæiske Fællesskaber tilpligtes at betale sagens omkostninger.

Anbringender og væsentligste argumenter

Appellanten har i denne sag nedlagt påstand om ophævelse af den kendelse, hvorved Personaleretten afviste det søgsmål, hvorved hun havde nedlagt påstand om dels annullation af hele hendes prøvetid og af alle akter, der er udfærdiget i den forbindelse, herunder af udtalelsen ved prøvetidens udløb, dels om tilkendelse af en erstatning for den angiveligt lidte skade.

Til støtte for sin appel har appellanten gjort gældende, dels at der foreligger en tilsidesættelse af hendes ret til forsvar, i det omfang Personaleretten ikke har taget hensyn til visse oplysninger og visse dokumenter, som hun har fremlagt, dels at der foreligger en fejlagtig fortolkning af Personalerettens procesreglement og af tjenestemandsvedtægten. Appellanten har ligeledes gjort gældende, at der foreligger en åbenbar fejlvurdering af de faktiske omstændigheder.
DA Den Europæiske Unions Tidende C 171/48

Sag anlagt den 13. maj 2008 — Infeurope mod Kommissionen

(Sag T-188/08)

(2008/C 171/91)

Processprog: engelsk

Parter

Sagsøger: Infeurope SA (Luxembourg, Luxembourg) (ved lawyer O. Mader)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at Kommissionen for De Europæiske Fællesskaber har undladt at annullere afgørelsen om tildeling af rammekontrakter i forbindelse med Harmoniseringskontorets udbudsprocedure AO/026/06 vedrørende udførelse af rådgivning, revision og undersøgelser.

— Det fastslås, at Kommissionen for De Europæiske Fællesskaber har undladt at afslutte de særaftaler, som blev indgået i forbindelse med disse rammeaftaler.

— Kommissionen for De Europæiske Fællesskaber tilpligtes at betale sagsøgeren et beløb på 35 950 EUR med tillæg af 4 % i renter af 33 050 EUR fra den 19. december 2006, med tillæg af 4 % i renter af 2 900 EUR fra den 14. december 2007, eller med tillæg af 8 % i renter af 35 950 EUR fra tidspunktet for dommens afsigelse.

— Kommissionen for De Europæiske Fællesskaber tilpligtes at betale sagsøgeren 646 631,27 EUR med tillæg af 4 % i renter fra den 14. maj 2008, eller med tillæg af 8 % i renter af dette beløb fra tidspunktet for dommens afsigelse.

— Kommissionen for De Europæiske Fællesskaber tilpligtes at fremlægge bestemte dokumenter vedrørende proceduren for bedømmelse af buddene.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om, at det fastslås, at Kommissionen har undladt at annullere afgørelsen truffet af Kontoret for Harmonisering i det Indre Marked (KHIM), hvorved der blev tildelt flere rammekontrakter i forbindelse med udbudsproceduren AO/026/06 »E-Alicante: Udførelse af rådgivning, revision og undersøgelser for Kontoret for Harmonisering i det Indre Marked (Varemærker og Design) (KHIM)« (1), og at Kommissionen har undladt at afslutte de tilsvarende særaftaler indgået i henhold til rammekontrakten.

Sagsøgerens søgsmålsgrunde og væsentligste argumenter er de samme som de i sag T-176/08, Infeurope mod Kommissionen, nævnte.

(1) EUT 2006 S 210-223510.
DA Den Europæiske Unions Tidende C 171/39

Sag anlagt den 21. april 2008 — Victor Guedes Indústria e Comércio mod KHIM — Consorci de l'Espai Rural de Gallecs (GALLECS)

(Sag T-151/08)

(2008/C 171/74)

Stævningen er affattet på engelsk

Parter

Sagsøger: Victor Guedes Indústria e Comércio, SA (Lissabon, Portugal) (ved lawyer B. Braga da Cruz)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Consorci de l'Espai Rural de Gallecs (Barcelona, Spanien)

Sagsøgerens påstande

— Afgørelse truffet den 16. januar 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 986/2007-2) annulleres.

— Harmoniseringskontoret pålægges at give afslag på registreringen af EF-varemærke nr. 3 710 597 for varer i klasse 29 og 31.

— Consorci de l'Espai Rural de Gallecs tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Consorci de l'Espai Rural de Gallecs

Det omhandlede EF-varemærke: Figurmærket »GALLECS« for varer i klasse 29 og 31 — ansøgning nr. 3 710 597

Indehaver af det i indsigelsessagen påberåbte varemærke eller tegn: Victor Guedes Indústria e Comércio, SA

Det i indsigelsessagen påberåbte varemærke eller tegn: Det nationale figurmærke »GALLO« for varer i klasse 29; det nationale figurmærke »GALLO AZEITE NOVO« for varer i klasse 29; det nationale figurmærke »AZEITE GALLO« for varer i klasse 29; det nationale varemærke »AZEITE GALLO NOVO« for varer i klasse 29; EF-figurmærket »GALLO« for varer i klasse 29

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), og artikel 8, stk. 5, i Rådets forordning nr. 40/94, da det omtvistede varemærke ligner ældre varemærker, og brugen af mærket ville skade deres særpræg, når henses til kutyme i den relevante handelssektor samt de faktiske omstændigheder i sagen.
—

Bayer AG tilpligtes at betale sagens omkostninger for Appelkammeret og for Harmoniseringskontoret.
DA Den Europæiske Unions Tidende C 171/42

Sag anlagt den 13. maj 2008 — Kommissionen for De Europæiske Fællesskaber mod I.D. FOS Research

(Sag T-170/08)

(2008/C 171/81)

Processprog: nederlandsk

Parter

Sagsøger: Kommissionen for De Europæiske Fællesskaber (ved R. Lyal og W. Roels, som befuldmægtigede)

Sagsøgt: I.D. FOS Research EEIG (Mol, Belgien)

Sagsøgerens påstande

— Sagsøgte tilpligtes at betale Kommissionen et beløb på 21 599,26 EUR med tillæg af morarenter på 6 375,94 EUR.

— Sagsøgte tilpligtes at betale morarenter på 3,99 EUR per dag fra den 8. januar 2007, indtil det skyldige beløb er erlagt i sin helhed.

— Sagsøgte tilpligtes at betale sagens omkostninger.

Søgsmålsgrunde og væsentligste argumenter

De Europæiske Fællesskaber, repræsenteret ved Kommissionen, indgik kontrakt BRPR-CT95-0099 med sagsøgte den 12. december 1995. Kontrakten vedrørte et projekt om forbedring af kvalitetskontrollen med indpakning af efterspændingskabler. Kontrakten og projektet opstod i forbindelse med særprogrammet for forskning og teknologisk udvikling, herunder demonstration, inden for industri- og materialeteknologi (1).

Da kontrakten var gennemført, var den del, sagsøgte havde udført, genstand for en revision. Resultatet af revisionen indebar, at Kommissionen under påberåbelse af kontraktens almindelige vilkår har besluttet at tilbagesøge en del af det udbetalte beløb.

(1) Rådets beslutning 94/571/EF af 27.7.1994 om et særprogram for forskning og teknologisk udvikling, herunder demonstration, inden for industri- og materialeteknologi (1994-1998) (EFT L 222, s. 19).